**NARAVOSLOVJE 7.razred**

**Delo na daljavo (doma), četrtek, 19.3.2020**

Navodila za učence

Učenci spoznajo na konkretnih primerih krovne strukture in njihov pomen za organizme v različnih okoljih (npr. hitinjača, kožne tvorbe).

V učbeniku za naravoslovje na str. 119-121. Preberi vse o koži, kakšna je naloga kože, kakšne krovne strukture imajo posamezni organizmi (živali). Nato si v zvezek zapiši povzetek, bistveni nove pojme (v pomoč ti je lahko v nadaljevanju - Zapis v zvezek). Temeljito preberi in si zapiši v zvezek. Dodala sem vam tudi delovni list (slika - zgradba kože sesalca), poskusi rešiti. Za konec, da utrdiš svoje znanje, *dejavnost* razmisli in odgovori na vprašanja. Odgovore si zapiši v zvezek.

*Dejavnost*

RAZMISLI IN ODGOVORI

1. Razloži vlogo kože.
2. Naštej vloge dlake.
3. Naštej vsaj pet vrst kožnih žlez in pojasni njihov pomen za preživetje živali.

Na spletni strani, si lahko pogledaš animacije, videoposnetke in reši naloge.

<https://eucbeniki.sio.si/nar7/2016/index5.html>

ZAPIS V ZVEZEK, 19.3.2020

**KOŽA JE ZUNANJI DEL TELESA**

Živali imajo različne **krovne strukture (koža),** ki ločujejo notranjost organizma od zunanjega okolja.

Kožo sestavlja en ali več slojev celic in tvori zunanjost živali s kožnimi tvorbami (luske, perje, oklep, kremplji, žleze, čutila in različni izrastki).

* Povrhnjica valjastih črvov izloča **kutikulo**.
* Krovno tvorbo vseh členonožcev imenujemo **hitinjača**.
* Krovno tvorbo vretenčarjev imenujemo **koža**.
* Kožne tvorbe rib in plazilcev so **luske**, ptičev **perje** in**luske**ter  sesalcev **dlaka**. Kožne tvorbe so tudi kljuni ptičev ter kremplji, parklji in rogovje sesalcev.

V koži so tudi **živčni končiči**,**čutnice**in **žleze**.

Najpomembnejše **vloge kože (krovnih tvorb)** so varovanje pred:

* mehanskimi poškodbami;
* škodljivim učinkom ultravijoličnih žarkov;
* velikimi temperaturnimi spremembami;
* veliko izgubo vode in
* vdorom mikroorganizmov v telo.

Delovni list

1. Razišči zgradbo kože sesalca. Dopolni sliko.

Izbiraj med navedenimi pojmi: **mišica, podkožje, povrhnjica, dlaka, krvne žile, lojnica, usnjica, znojnica**



ROŽENA PLAST

REŠITVE:



**ZNOJNICA**

**LOJNICA**

**USNJICA**

ROŽENA PLAST

**PODKOŽJE**

**MIŠICA**

**DLAKA**

**KRVNE ŽILE**

**POVRHNJICA**

*Dejavnost RAZMISLI IN ODGOVORI*

REŠITVE - Odgovori

1. Zaščita, izmenjava snovi z okoljem, ohlajanje organizma, izločanje žleznih izločkov, kožne tvorbe …

2. Zaščita, čutilo, preprečevanje izgube toplote, varovalna barva …

3. Npr. žleze znojnice ohlajajo organizem (sesalci); strupne žleze so namenjene obrambi (dvoživke); žleze lojnice preprečujejo vdor vode v organizem (sesalci); sluzne žleze olajšujejo plazenje (mehkužci); mlečne žleze so namenjene prehrani mladičev (sesalci) …